31973R3476
L 357/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3476/73 НА СЪВЕТА
от 3 декември 1973 година
за одобряване на размяната на писма, имаща за предмет поправката на член 3 от Протокол №1 към Споразумението между Европейската икономическа общност и Кралство Норвегия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като взе предвид споразумението, подписано на 14 май 1973 г. между Европейската икономическа общност и Кралство Норвегия,
като има предвид, че е целесъобразно да се поправи член 3 от Протокол № 1 към Споразумението между Европейската икономическа общност и Кралство Норвегия и да се одобри размяната на писма, която се осъществи за тази цел между Европейската икономическа общност и Кралство Норвегия на 21 декември 1973 г.,
ПРИЕ НАСТОЯЩИЯ РЕГЛАМЕНТ:
Член 1
Одобрява се от името на Общността размяната на писма от 21 декември 1973 г. между Европейската икономическа общност и Кралство Норвегия, имаща за предмет поправката на член 3 от Протокол № 1 към Споразумението между Европейската икономическа общност и Кралство Норвегия. Текстът на писмата е приложен към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 декември 1973 година.